Յանիկ Վեստերգոր

**Յանիկ Վեստերգոր** (, ), դանիացի պրոֆեսիոնալ ֆուտբոլիստ։ Ներկայումս հանդես է գալիս Սաութհեմպտոնի և Դանիայի ազգային հավաքականի կազմում։ Խաղում է կենտրոնական պաշտպանի դիրքում։

## Ակումբային կարիերա
### Հոֆենհայմ
Ֆուտբոլիստի կարիերան Վեստերգորը սկսել է Բրոնդբյուում։ 2010 թվականին նա միացավ Հոֆենհայմին։ Իր պրոֆեսիոնալ դեբյուտը նշեց 2011 թվականի ապրիլի 16-ին՝  փոխարինելով Ռայան Բաբելին Այնտրախտ Ֆրանկֆուրտի դեմ խաղում։ Իր առաջին հանդիպումը Հոֆենհայմի մեկնարկային կազմում անցկացրեց 2011 թվականի հոկտեմբերի 25-ին՝ Գերմանիայի գավաթի Քյոլնի դեմ խաղում։ Իր առաջին գոլը պրոֆեսիոնալ կարիերայում Վեստերգորը խփեց 2012 թվականի փետրվարի 11-ին՝ Վերդեր Բրեմենի դեմ խաղում։ 2014 թվականի սեպտեմբերի 23-ին նա գոլ խփեց Ֆրայբուրգի դեմ խաղում, իսկ հանդիպումն ավարտվեց 3-3 հաշվով։ Հոֆենհայմի առաջին թիմի կազմում Վեստերգորը անցկացրեց 82 հանդիպում՝ դառնալով 6 գոլի և 2 գոլային փոխանցման հեղինակ։

### Վերդեր Բրեմեն
2015 թվականի հունվարի 27-ին Վեստերգորը 3․5 տարվա պայմանագիր կնքեց Վերդեր Բրեմենի հետ։ Իր դեբյուտը ակումբի կազմում նշեց փետրվարի 1-ին՝ Հերթա Բեռլինի դեմ խաղում։ Իր առաջին գոլը խփեց ապրիլի 12-ին՝ Շտուտգարտի դեմ խաղում։ 2015 թվականի օգոստոսի 30-ին Վեստերգորը գոլ խփեց Բորուսիա Մյոնխենգլադբախի դեմ խաղում՝ օգնելով Վերդերին հաղթել 2-1 հաշվով։ Դեկտեմբերի 12-ին նա գոլի հեղինակ դարձավ Քյոլնի դեմ խաղում, իսկ հանդիպումն ավարտվեց 1-1 հաշվով։ Իր առաջին հանդիպումը թիմի ավագի թևկապով անցկացրեց 2016 թվականի փետրվարի 20-ին՝ Ինգոլշտադտ 04-ի դեմ խաղում։ Վերդեր Բրեմենի դեմ խաղում Վեստերգորը անցկացրեց 54 հանդիպում՝ դառնալով 4 գոլի հեղինակ։

### Բորուսիա Մյոնխենգլադբախ
2016 թվականի հունիսի 11-ին Վեստերգորը 5 տարվա պայմանագիր կնքեց Բորուսիա Մյոնխենգլադբախի հետ։ Ակումբը նրա համար վճարեց 14 միլիոն եվրո։ Իր դեբյուտը նշեց օգոստոսի 16-ին՝ փոխարինելով Իբրահիմա Տրաորեին Չեմպիոնների Լիգայի որակավորման փլեյ օֆֆ փուլի Յանգ Բոյզի դեմ խաղում։ Իր առաջին հանդիպումը Բորուսիայի մեկնարկային կազմում Վեստերգորը անցկացրեց սեպտեմբերի 17-ին՝ Վերդեր Բրեմենի դեմ խաղում՝ այս խաղում դառնալով գոլային փոխանցման հեղինակ։ Իր դեբյուտը Չեմպիոնների Լիգայում նշեց հոկտեմբերի 19-ին՝ Սելտիկի դեմ խաղում։ Իր առաջին գոլը ակումբի կազմում դանիացին խփեց   2017 թվականի փետրվարի 19-ին՝ ՌԲ Լայպցիգի դեմ խաղում։ Բորուսիայի կազմում անցկացրած 2 մրցաշրջաններում Վեստերգորը անցկացրեց 83 հանդիպում բոլոր մրցաշարերում՝ դառնալով 7 գոլի և 1 գոլային փոխանցման հեղինակ։

### Սաութհեմպտոն
2018 թվականի հուլիսի 13-ին Վեստերգորը 4 տարվա պայմանագիր կնքեց Սաութհեմպտոնի հետ։ Ակումբը նրա համար վճարեց 18 միլիոն ֆունտ ստերլինգ։ Իր դեբյուտը Պրեմիեր Լիգայում նշեց օգոստոսի 12-ին՝ թիմի մեկնարկային կազմում խաղադաշտ դուրս գալով Բարնլիի դեմ խաղում։ Սաութհեմպտոնի կազմում իր առաջին գոլը խփեց 2019 թվականի օգոստոսի 31-ին՝ Մանչեսթեր Յունայթեդի դեմ խաղում։

## Միջազգային կարիերա
Վեստերգորը ներկայացրել է Դանիան տարբեր տարիքային երիտասարդական հավաքականներում։ Դանիայի Մ21 հավաքականի կազմում նա 2015 թվականին որպես թիմի ավագ մասնակցեց Եվրոպայի առաջնությանը։ Նա անցկացրեց 4 հանդիպում՝ դառնալով 1 գոլի հեղինակ, իսկ Դանիան դուրս մնաց կիսաեզրափակչից՝ 1-4 հաշվով պարտվելով Շվեդիային։

Իր դեբյուտը Դանիայի ազգային հավաքականի կազմում Վեստերգորը նշեց 2013 թվականի օգոստոսի 14-ին՝ փոխարինելով Սիմոն Կյերին Լեհաստանի դեմ ընկերական խաղում։ Առաջին գոլը ազգային հավաքականի կազմում խփեց 2015 թվականի նոյեմբերի 17-ին՝ Շվեդիայի դեմ խաղում՝ փրկելով իր թիմին պարտությունից։ Իր առաջին հանդիպումը Դանիայի հավաքականի մեկնարկային կազմում անցկացրեց 2016 թվականի հունիսի 3-ին՝ Բոսնիա և Հերցեգովինայի դեմ ընկերական խաղում։ 2018 թվականին Վեստերգորը ազգային հավաքականի կազմում մասնակցեց աշխարհի առաջնությանը, սակայն չանցկացրեց ոչ մի հանդիպում, իսկ Դանիան դուրս մնաց 1/8 եզրափակչում՝ հետխաղյա 11-մետրանոցների հարվածաշարում պարտվելով Խորվաթիային։

## Կարիերայի վիճակագրություն
### Ակումբային վիճակագրություն
*2020 թվականի հունվարի 3-ի դրությամբ*

### Միջազգային վիճակագրություն
*2020 թվականի հունվարի 3-ի դրությամբ*

### Միջազգային գոլեր

## Ծանոթագրություններ

## Արտաքին հղումներ
* Վեստերգորի պաշտոնական Ֆեյսբուքի էջը
* Վեստերգորի պաշտոնական Տվիտերի էջը
* Վեստերգորի պաշտոնական Ինստագրամի էջը
* Վեստերգորը transfermarkt-ում
* Վեստերգորը soccerbase.com-ում
* Վեստերգորը WhoScored.com կայքում
* Վեստերգորը Սաութհեմպտոնի պաշտոնական կայքում 
* Վեստերգորը Պրեմիեր Լիգայի պաշտոնական կայքում
* Վեստերգորը ՈՒԵՖԱ-ի պաշտոնական կայքում
* Վեստերգորը ՖԻՖԱ-ի պաշտոնական կայքում 
* Վեստերգորը Դանիայի ֆուտբոլի ասոցիացիայի կայքում 

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Բորուսիա Մյոնխենգլադբախի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Բրոնդբյուի ֆուտբոլիստներ
Կատեգորիա:Դանիայի հավաքականի ֆուտբոլիստներ
Կատեգորիա:Դանիացի ֆուտբոլիստներ
Կատեգորիա:Լեսթեր Սիթիի ֆուտբոլիստներ
Կատեգորիա:Կոպենհագենի ֆուտբոլիստներ
Կատեգորիա:Հոֆենհայմի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սաութհեմփթոնի ֆուտբոլիստներ
Կատեգորիա:Վերդերի ֆուտբոլիստներ
Կատեգորիա:Տղամարդկանց ֆուտբոլի պաշտպաններ